
Na temelju članka 80. stavka 4. točke 2. i članka 22. stavka 2. Zakona o pomorskom dobru i morskim lukama („Narodne novine“, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), a u vezi s člankom 221. stavkom 1. Zakona o pomorskom dobru i morskim lukama („Narodne novine“, broj 83/23.), Vlada Republike Hrvatske je na sjednici održanoj _____________ donijela


O D L U K U

o izmjenama Odluke o koncesiji pomorskog dobra u svrhu gospodarskog korištenja luke posebne namjene – luke nautičkog turizma Supetarska Draga

I.

U Odluci o koncesiji pomorskog dobra u svrhu gospodarskog korištenja luke posebne namjene – luke nautičkog turizma Supetarska Draga („Narodne novine“, broj 138/98.) u točki I. stavak 3. mijenja se i glasi:

„ Područje pomorskog dobra – lučkog područja luke posebne namjene – luke nautičkog turizma Supetarska Draga određeno je poligonom točaka izraženih u HTRS96/TM projekciji, kako slijedi:

	Luka nautičkog turizma Supetarska Draga

	TOČKA
	E
	N

	1
	359529.71
	4964278.57

	2
	359492.70
	4964251.84

	3
	359452.15
	4964221.89

	4
	359443.12
	4964207.78

	5
	359431.46
	4964165.62

	6
	359418.76
	4964158.55

	7
	359413.99
	4964144.26

	8
	359418.29
	4964131.71

	9
	359437.21
	4964120.10

	10
	359597.38
	4963958.61

	11
	359663.99
	4964014.95

	12
	359701.44
	4964047.65

	13
	359703.08
	4964049.41

	14
	359729.99
	4964078.12

	15
	359726.04
	4964083.30

	16
	359721.79
	4964088.18

	17
	359722.97
	4964089.78

	18
	359711.77
	4964103.71

	19
	359711.63
	4964105.64

	20
	359711.42
	4964106.01

	21
	359711.51
	4964110.98

	22
	359705.45
	4964113.91

	23
	359699.53
	4964113.31

	24
	359694.52
	4964117.37

	25
	359685.95
	4964127.91

	26
	359669.44
	4964147.09

	27
	359660.33
	4964139.78

	29
	359640.62
	4964164.05

	30
	359652.55
	4964177.51

	31
	359649.55
	4964181.71

	32
	359649.49
	4964182.24

	33
	359640.29
	4964195.01

	34
	359640.54
	4964195.16

	35
	359631.73
	4964207.34

	36
	359632.06
	4964217.92

	37
	359619.08
	4964239.85

	38
	359618.41
	4964240.82

	39
	359608.14
	4964253.28

	40
	359603.71
	4964258.65

	41
	359601.72
	4964261.07

	42
	359579.60
	4964280.65

	43
	359580.05
	4964281.40

	44
	359572.03
	4964286.38

	45
	359570.37
	4964283.64

	46
	359569.00
	4964283.43

	47
	359554.72
	4964287.15

	48
	359547.10
	4964288.45

	49
	359537.24
	4964276.88

	50
	359536.38
	4964277.77

	51
	359533.04
	4964278.11


“.

Stavak 4. mijenja se i glasi:

„Površina pomorskog dobra – lučkog područja luke posebne namjene – luke nautičkog turizma Supetarska Draga ukupno iznosi 55.567,00 m², sve prema geodetskim prikazima koji se nalaze u Prilogu 2. ove Odluke i njezin su sastavni dio, a ne objavljuju se u „Narodnim novinama“.

II.

Točka IV. mijenja se i glasi: 

„Koncesija za luku nautičkog turizma Supetarska Draga iz točke I. ove Odluke daje se na razdoblje do 10. studenoga 2058.“.

III.

Točka V. mijenja se i glasi: 

„Za gospodarsko korištenje pomorskog dobra iz točke I. ove Odluke, Ovlaštenik se obvezuje da će uredno plaćati Davatelju koncesije godišnju koncesijsku naknadu.

Godišnja koncesijska naknada koju Ovlaštenik plaća za gospodarsko korištenje pomorskog dobra sastoji se od stalnog i promjenjivog dijela naknade, s time da:

a) stalni dio iznosi 1,50 eura po m² zauzete ukupne površine pomorskog dobra godišnje, s time da će se iznos stalnog dijela povećavati svakih pet godina za 0,07 eura po m²

b) promjenjivi dio iznosi 4 % prihoda ostvarenog na koncesioniranom pomorskom dobru.

Navedena koncesijska naknada plaća se na sljedeći način:

a) stalni dio naknade plaća se unaprijed za tekuću godinu, najkasnije do 1. ožujka:

· za godinu u kojoj je dana koncesija i za godinu u kojoj koncesija istječe, naknada se plaća razmjerno mjesecima korištenja
· za početnu godinu koncesijskog razdoblja naknada se plaća u roku od 45 dana od dana sklapanja ugovora o koncesiji
· za godinu u kojoj se naknada mijenja, nova naknada se primjenjuje od 1. siječnja sljedeće godine

b) promjenjivi dio naknade plaća se u dva obroka i to:

· do 30. rujna u tekućoj godini prema prihodu u prvom polugodištu
· do 30. travnja za drugo polugodište protekle godine.

Promjene naknade za koncesiju (stalnog i promjenjivog dijela) moguće su temeljem:

1. indeksa potrošačkih cijena, odnosno
2. izmjena posebnog propisa u dijelu kojim se uređuje visina i način plaćanja naknade za koncesiju
3. gospodarskih okolnosti koje značajno utječu na ravnotežu odnosa naknade za koncesiju i procijenjene vrijednosti koncesije koja je bila temelj sklapanja ugovora o koncesiji.

Promjena naknade za koncesiju u skladu sa stavkom 4. ove točke utvrđuje se ugovorom o koncesiji i posebnim zakonima, a obavlja se ovisno o nastanku okolnosti i/ili periodično u za to određenim vremenskim razdobljima ovisno o promjena potrošačkih cijena.“.

IV.

Zadužuje se Ovlaštenik da u koncesionirano pomorsko dobro – luku nautičkog turizma Supetarska Draga iz točke I. ove Odluke uloži ukupno 4.184.200,00 eura kao investicijsko ulaganje do 31. prosinca 2031. 

Ovlaštenik je ovlašten i dužan u roku iz stavka 1. ove točke dovršiti planiranu izgradnju i predati Davatelju koncesije uporabnu dozvolu.

V.

Na temelju ove Odluke ovlašćuje se ministar mora, prometa i infrastrukture da sklopi dodatak br. 1. Ugovoru o koncesiji, u roku od 90 dana od dana izvršnosti ove Odluke. 

Ako se u roku iz stavka 1. ove točke ne sklopi dodatak br. 1. Ugovoru o koncesiji, ova Odluka će se ukinuti.

VI.

Ovlaštenik je dužan prije sklapanja dodatka br. 1. Ugovoru o koncesiji iz točke V. ove Odluke Davatelju koncesije dostaviti garanciju banke radi dobrog izvršenja posla u korist Republike Hrvatske – Ministarstva mora, prometa i infrastrukture na iznos od 209.210,00 eura, a što je 5 % od vrijednosti investicijskog ulaganja koje iznosi 4.184.200,00 eura, s rokom važenja garancije do šest mjeseci od završetka planiranog investicijskog ciklusa, koja garancija je bezuvjetna, bez prigovora i naplativa na prvi poziv. 

Garancija banke mora biti izdana na puni iznos u visini 5 % od vrijednosti investicije, a može se dostaviti s rokom važenja kraćim od planiranog roka investicije, ali je Ovlaštenik dužan osigurati produljenje trajanja garancije najmanje tri mjeseca prije isteka roka dane garancije, a u suprotnom Davatelj koncesije može raskinuti ugovor o koncesiji i naplatiti garanciju.

Ovlaštenik je dužan prije sklapanja dodatka br. 1. Ugovoru o koncesiji iz točke V. ove Odluke Davatelju koncesije dostaviti ovjerene zadužnice na iznos od dvije godišnje naknade za stalni dio koncesijske naknade, u ukupnom iznosu od 166.701,00 eura, kao instrumente osiguranja naplate naknade za koncesiju te za naknadu štete koja može nastati zbog neispunjenja obveza iz ugovora o koncesiji.

Ako Ovlaštenik ne dostavi garanciju iz stavka 1. ove točke i ovjerene zadužnice iz stavka 3. ove točke, neće se sklopiti dodatak br. 1. Ugovoru o koncesiji iz točke V. ove Odluke te Ovlaštenik gubi sva prava utvrđena ovom Odlukom, a ova Odluka se ukida.

VII.

Ova Odluka objavit će se u „Narodnim novinama“.

O b r a z l o ž e n j e 

Trgovačko društvo ACI d.d., kao Ovlaštenik koncesije temeljem 12 različitih odluka o koncesiji za ukupno 22 luke posebne namjene – luke nautičkog turizma (ACI marine): Umag, Rovinj, Pula, Pomer, Opatija, Cres, Supetarska Draga, Rab, Šimuni, Žut, Piškera, Jezera, Vodice, Skradin, Trogir, Split, Milna, Vrboska, Palmižana, Korčula, Dubrovnik i Slano, podnijelo je 1. srpnja 2020. godine zahtjev za izmjenu svih odluka o koncesiji, uključujući i Odluke o koncesiji pomorskog dobra u svrhu gospodarskog korištenja luke posebne namjene – luke nautičkog turizma Supetarska Draga. Zahtjev se odnosi na produženje roka trajanja koncesija za sve navedene luke kojima upravlja za 28 godina, odnosno do kraja 2058. godine.

Produženje je zatraženo u skladu s odredbom članka 22. stavka 2. Zakona o pomorskom dobru i morskim lukama („Narodne novine“, br. 158/03., 100/04., 141/06., 38/09., 123/11., 56/16. i 98/19.), kojom je propisano da Vlada Republike Hrvatske može iznimno, na zahtjev ovlaštenika, produžiti rok trajanja koncesije na ukupno 60 godina te, sukladno tome, izmijeniti i ostale uvjete iz odluke i ugovora o koncesiji, ako to nove investicije gospodarski opravdavaju.

Sukladno članku 221. stavku 1. Zakona o pomorskom dobru i morskim lukama („Narodne novine“, broj 83/23.) postupci davanja i izmjene koncesija koji su započeti prema odredbama Zakona o pomorskom dobru i morskim lukama („Narodne novine“, br. 158/03., 100/04., 141/06., 38/09., 123/11., 56/16. i 98/19.) dovršit će se prema odredbama toga Zakona.

Ugovor o koncesiji pomorskog dobra u svrhu gospodarskog korištenja luke posebne namjene – luke nautičkog turizma Supetarska Draga sklopljen je 10. studenoga 1998. između Vlade Republike Hrvatske kao Davatelja koncesije i društva ACI d.d. kao Ovlaštenika koncesije. Koncesija je dana na razdoblje do 10. studenoga 2030. 

Ovlaštenik koncesije predložio je produljenje roka trajanja koncesije za 28 godina za sve luke nautičkog turizma, zaključno do kraja 2058. godine (ukupno 60 godina) jer uslijed kratkoće preostalog razdoblja korištenja, nijedna nova investicija više nije gospodarski opravdana niti može osigurati amortizaciju stvarne vrijednosti ulaganja i razuman povrat uloženog kapitala, uzimajući pritom u obzir troškove i rizike koje Ovlaštenik koncesije preuzima tijekom trajanja koncesije. 

Produljenje roka trajanja koncesije nužan je preduvjet za realizaciju novih investicijskih ulaganja u infrastrukturu na pomorskom dobru, čiji se obujam, dinamika i struktura ne mogu ekonomski opravdati unutar preostalog trajanja važećeg ugovora o koncesiji. Riječ je o ulaganjima usmjerenima na modernizaciju, sigurnost i dugoročnu funkcionalnost infrastrukturnih kapaciteta, a ne na kratkoročno povećanje profitabilnosti ili ostvarivanje izvanrednih tržišnih koristi. Bez produljenja roka trajanja koncesije provedba takvih ulaganja bila bi odgođena, smanjena ili u potpunosti izostala, što bi imalo negativne posljedice na kvalitetu usluge, razvoj djelatnosti i ukupne gospodarske učinke koncesije.

Dopisom od 24. veljače 2026. Ovlaštenik koncesije dopunio je zahtjev novom Studijom gospodarske opravdanosti produljenja koncesije za sustav ACI marina (u daljnjem tekstu: Studija za sustav ACI marina), kao i studijama za pojedine marine, uključujući i Studijom gospodarske opravdanosti produljenja koncesije za ACI marinu Supetarska Draga, koje je izradio Centar za lokalni ekonomski razvoj Ekonomskog fakulteta Sveučilišta u Rijeci. Iz Studije za sustav ACI marina razvidna je nužnost međusobne povezanosti marina unutar sustava kako bi pojedine marine mogle poslovno opstati i zadovoljiti sve specifičnije potrebe nautičara diljem Jadrana.

Ovlaštenik koncesije planira nove investicije u sve luke u ukupnom iznosu od 139.517.074,00 eura, od čega se u luku nautičkog turizma Supetarska Draga planira uložiti 4.184.200,00 eura. Planirani razvojni zahvati i investicije usklađeni su s važećom prostorno-planskom dokumentacijom te odgovaraju dugoročnim trendovima nautičkog tržišta. Planirana ulaganja u obnovu i razvoj pojedinačnih marina proizlaze iz redovitih potreba održavanja nautičke infrastrukture, kontinuirane modernizacije i prilagodbe rastućim zahtjevima tržišta te se, osobito zbog specifičnih ekoloških ograničenja, uglavnom usmjeravaju na ulaganja koja povećavaju održivost: optimizaciju potrošnje vode i energije putem pametnih sustava, sanitarne i tehnološke nadogradnje te zamjenu dotrajalih pontona i sidrišnih sustava.

Važeći Zakon o pomorskom dobru i morskim lukama, kao i prethodni Zakon o pomorskom dobru i morskim lukama, propisuje mogućnost izmjene ugovora o koncesiji, pri čemu je Davatelj koncesije zadužen provesti sve radnje propisane odredbama Zakona o koncesijama („Narodne novine“, br. 69/17. i 107/20.), radi osiguranja provedbe izmjene ugovora o koncesiji.

Ministarstvo mora, prometa i infrastrukture izradilo je Analizu opravdanosti produženja roka koncesije na pomorskom dobru luke posebne namjene – luke nautičkog turizma – sustav ACI marina za razdoblje od 2030. do 2058. godine. Rezultati navedene Analize ukazuju na to da predloženo produljenje koncesije za sustav ACI marina u razdoblju od 2031. do 2058. godine ne rezultira nerazmjernim povećanjem ukupne vrijednosti koncesijskog prava, već se zadržava unutar zakonski dopuštenih granica prema kojima povećanje vrijednosti koncesije ne smije premašiti prag od 50 % vrijednosti prvotne koncesije, sukladno članku 62. stavku 5. točki 3. Zakona o koncesijama. Time se potvrđuje da produljenje koncesije, s aspekta vrijednosti i ekonomskog učinka, ne predstavlja bitnu izmjenu ugovora o koncesiji koja bi zahtijevala provedbu novog postupka davanja koncesije.

Nadalje, izmjene predviđene ovom Odlukom nisu bitne u smislu članka 63. stavka 2. Zakona o koncesijama, budući da se njima ne uvode uvjeti koji bi, da su bili dio postupka davanja koncesije, omogućili odabir drugog ponuditelja umjesto onoga koji je odabran kao najpovoljniji ili sklapanje ugovora o koncesiji s drugim ponuditeljem. Izmjene ne utječu na ekonomsku ravnotežu koncesije u korist koncesionara, već suprotno – u korist Davatelja koncesije, budući da se novim ulaganjima povećavaju prihodi koncesionara, a time i promjenjivi dio koncesijske naknade, što u konačnici povećava prihode državnog proračuna te proračuna jedinica područne (regionalne) i lokalne samouprave. Nadalje, izmjenama se ne proširuje opseg djelatnosti koncesije uključivanjem robe, radova ili usluga koji nisu bili obuhvaćeni ugovorom o koncesiji, jer će luka nautičkog turizma Supetarska Draga nastaviti obavljati djelatnosti predviđene ugovorom o koncesiji. Također, ne dolazi do promjene koncesionara. Slijedom navedenoga, razvidno je da se ne radi o bitnim izmjenama ugovora o koncesiji.

Sukladno važećem Ugovoru o koncesiji Ovlaštenik koncesije plaća stalni dio koncesijske naknade u iznosu od 0,09 eura/m2 (0,70 kuna/m2) te promjenjivi dio naknade u iznosu 2,5 % od prihoda ostvarenog obavljanjem djelatnosti i pružanjem usluga na koncesioniranom području.

Uzimajući u obzir kriterije koji se, sukladno odredbama Zakona o koncesijama, moraju vrednovati pri određivanju iznosa koncesijske naknade, utvrđeno je da je potrebno povećati koncesijsku naknadu radi osiguranja uravnoteženog odnosa između očekivanih prihoda koncesionara i očekivanih prihoda državnog proračuna Republike Hrvatske

U skladu s navedenim, ovom Odlukom stalni dio naknade određuje se u iznosu od 1,50 eura po m² godišnje, s time da će se iznos stalnog dijela dodatno povećavati svakih pet godina za 0,07 eura po m² zauzetog pomorskog dobra, a promjenjivi određuje se u iznosu 4 % od ukupnog godišnjeg prihoda ostvarenog na koncesioniranom pomorskom dobru.

Slijedom svega iznesenog, ovom Odlukom za luku nautičkog turizma Supetarska Draga: 

· produžuje se razdoblje trajanja koncesije zaključno do 10. studenoga 2058. 
· smanjuje se površina lučkog područja za 14.006 m², zbog konverzije koordinata iz Gauss-Krügerove projekcije u HTRS96 sustav te usklađenja s važećim prostornim planom (sa 69.573 m² na 55.567 m²)
· obuhvat luke prikazuje se na novim grafičkim podlogama, odnosno geodetskim prikazima
· povećava se stalni dio koncesijske naknade s 0,09 eura/m² na 1,50 eura/m² (uz povećanje svakih pet godina za 0,07 eura/m²), dok se promjenjivi dio povećava s 2,5 % na 4 % ukupnih prihoda.

Ovlaštenik koncesije uredno ispunjava obveze iz Ugovora o koncesiji, a sukladno podacima iz Registra koncesija nema dospjelih, a nepodmirenih obveza s naslova naknade za koncesiju.

Zaključno, produljenje koncesije donosi širok spektar ekonomskih i društvenih koristi, uz poštivanje zakonskih ograničenja i bez narušavanja tržišnog natjecanja. Omogućuje realizaciju novog investicijskog ciklusa koji doprinosi rastu zaposlenosti, povećanju fiskalnih prihoda lokalnih, regionalnih (područnih) i državnih proračuna, jačanju konkurentnosti hrvatskog nautičkog turizma i očuvanju vrijednosti pomorskog dobra.

Uputa o pravnom lijeku:

Protiv ove Odluke žalba nije dopuštena, ali se može pokrenuti upravni spor podnošenjem tužbe Upravnom sudu u Zagrebu, u roku od 30 dana od dana primitka ove Odluke.


KLASA: 
URBROJ: 

Zagreb, 

PREDSJEDNIK


mr. sc. Andrej Plenković 

